Uskoro počinje snimanje nove verzije 'Tajnog života Waltera Mittyja'
Kraju se privode više od deset godina dugi pregovori o snimanju nove verzije kultne komedije iz 1947. koja je proslavila tada još razmj
Prema časopisu Hollywood Reporter, kraju se privode više od deset godina dugi pregovori o snimanju nove verzije 'Tajnog života Waltera Mittyja', kultnog filma iz 1947. koji je proslavio tada još razmjerno nepoznatog komičara Dannyja Kayea. Remake ovog filma trebao bi snimiti Mark Waters, režiser filma Mean Girls, dok bi scenarij prema pripovjetci Jamesa Thurbera trebao napisati Richard LaGravanese, autor scenarija filma Mostovi okruga Madison. Glavnu će ulogu tumačiti vjerojatno Owen Wilson. 'Tajni život Waltera Mittyja' priča je o sanjaru koji dosadu svakodnevice 'pobjeđuje' bujnom maštom, odnosno uživljavanjem u zamišljene likove, koji time postaju 'stvarni'. Snovi pogotovo postaju stvarnost kada Walteru Mittyju tajnovita žena odaje gdje su skriveni 'holandski kraljevski dragulji'. Hollywood već više od deset godina prati poslovne pregovore o tome tko će snimiti novu verziju ove popularne komedije. U 'igri' je dugo bio glumac Jim Carrey, koji je trebao glumiti Waltera Mittyja u režiji Stevena Spielberga – no pregovori su bili neuspješni. Film s Owenom Wilsonom snimit će producent Samuel Goldwyn Jr. i njegov sin John Goldwyn. Samuel Goldwyn Sr. Bio je producent 'prvog' filma o Walteru Mittyju.